છતાં કાયદાના રક્ષણ માટે અને રાષ્ટ્રહિત-પ્રજાહિત માટે પોલીસને કોઈ જલદ ઠોસ કદમ ઉઠાવવાનું અનિવાર્ય હોય તો એ માટે એને પૂર્ણ છૂટ હોવી જ જોઈએ. જાનની બાજી લગાવીને ભયંકર આતંકવાદીને પોલીસ પકડે અને અદાલત સમક્ષ રજૂ કરે પછી એક જ અઠવાડિયામાં એનો ન્યાય થઈ જવો જોઈએ, પણ એમ થતું નથી. એમ કરવાની સરકારની દાનત નથી. એવા સંજોગોમાં પોલીસને એમ વિચાર આવે કે, આ હરામખોરને પકડીને જો હું સરકારને આપીશ તો તે વષોર્ સુધી સરકારનો જમાઈ બનીને મોજ કરશે. તેના રક્ષણ પાછળ સરકાર કરોડો રૂપિયા ખર્ચશે. તેને છોડાવવા માટ તેના સાગરીતો કદાચ આપણું પ્લેન હાઈજૅક કરશે કે પછીથી અટૅક કરતા રહેશે. એના કરતાં તેને ઢાળી દઈશું તો પોલીસની ધાક બેસશે. દુષ્ટ તkવો ફરીથી આ તરફ નજર કરતાંય ડરશે. આવા સંજોગોમાં પોલીસ એન્કાઉન્ટર ન કરે તો શું કરે?